open-index/open-wikipedia-markdown huggingface dataset:
Kesäolympialaiset 1944

**XIII olympiadin kisat** myönnettiin pidettäviksi Lontoossa, Britanniassa 1944, mutta olympiakisoja ei voitu järjestää toisen maailmansodan takia.

Kansainvälinen olympiakomitea myönsi vuoden 1944 kesäolympialaiset Lontoolle kesäkuussa 1939. Se voitti ensimmäisessä äänestyksessä Rooman, Detroitin, Lausannen, Ateenan, Budapestin, Helsingin ja Montrealin. Toinen maailmansota kuitenkin esti kisojen järjestämisen, kun syyskuussa Saksa valtasi Puolan ja Britannia ja Ranska julistivat sodan Saksalle.

Toisen maailmansodan päättymisestä ehti kulua vain viisi kuukautta, kun Britannian olympiakomitean johtaja David Burghley matkusti Tukholmaan, missä hän ehdotti KOK:n puheenjohtajalle Sigfrid Edströmille Lontoon peruutettujen kisojen pitämistä vuonna 1948. Kesäolympialaiset 1948 myönnettiin Lontoolle maaliskuussa 1946.

## Lähteet
Northumbria

**Northumbria** oli pohjoisin anglien varhaiskeskiaikaisista kuningaskunnista Ison-Britannian saarella. Se käsitti nykyisen Englannin koillisosan ja Skotlannin kaakkoisosan ja ulottui Humberin estuaarista Forthin vuonoon. Alue liitettiin myöhemmin osaksi viikinkien Danelagenia. Nykyaikana Northumbrialla tarkoitetaan usein Koillis-Englantia (esimerkiksi Northumbrian yliopisto Newcastlessa).

Northumbria muodostettiin yhdistämällä Bernician ja Deiran kuningaskunnat. Bernicia käsitti alueen Teesjoen pohjoispuolella ja Deira vastasi suunnilleen nykyajan Yorkshireä. Ensimmäinen yhdistyminen tapahtui Bernician kuninkaan Aethelfrithin valloittaessa Deiran noin vuonna 604. Aethelfrithia seurasi Edwin, jonka kuoltua 632 Northumbria jakautui jälleen kahtia Osricin hallitessa Deiraa ja Eanfrithin Berniciaa. Sekä Osric että Eanfrith kaatuivat taisteluissa seuraavana vuonna Cadwallonin hyökättyä heidän alueilleen.

Oscricia ja Eanfrithia seurasi kuningas Oswald, joka löi Cadwallonin Heavenfieldin taistelussa noin vuonna 634. Northumbrian kuningas Oswald sai surmansa Maserfieldin taistelussa Pendan johtamia mercialaisia vastaan vuonna 642. Oswaldia seurasi Oswiu, joka joutui jakamaan kuningaskunnan Deiran kuninkaiden kanssa, kunnes kukisti Pendan Winwaedin taistelussa vuonna 655. Oswiusta tuli myös Mercian hallitsija. Mercia kuitenkin menetettiin 650-luvulla Pendan pojan Wulfheren johtamassa kansannousussa.

Vuodesta 867 suurta osaa Northumbriaa hallitsivat tanskalaiset. Jorvikin kuningaskuntaan kuului suunnilleen vanha Deiran kuningaskunnan alue, Bernician jaarlit näyttävät säilyttäneen jonkinlaisen itsenäisyyden.

Bernician ja samalla entisen Northumbrian kuningaskunnan pohjoisin osa, Lothian, jossa myös Edinburgh sijaitsee, liitettiin Skotlantiin vuonna 1018.

## Northumbrian kuninkaat
* 604–616 	Aethelfrith
* 616–633 	Edwin
* 634–642 	Oswald
* 642–670 	Oswiu
* 670–685 	Ecgfrith
* 685–704 	Aldfrith
* 704–705 	Eadwulf I 	
* 705–716 	Osred 	
* 716–718 	Cenred 	
* 718–729 	Osric 	
* 729–737 	Ceolwulf 	
* 737–758 	Eadberht 	
* 758–759 	Oswulf 	
* 759–765 	Aethelwald 	
* 765–774 	Alhred
* 774–779 	Aethelred I	 	
* 779–788 	Ælfwald I
* 788–790 	Osred II 	
* 790–796 	Aethelred I	
* 796 		Osbald 	
* 796–806 	Eardwulf
* 806–808 	Ælfwald II
* 808–809 	Eardwulf 	
* 809–840 	Eanred 	
* 840–844 	Aethelred II  	
* 844 		Rædwulf	
* 844–848 	Aethelred II  	
* 848–862 	Osbert 	
* 862–867 	Ælla	
* 867–873 	Ecgberht I 	
* 873–876 	Ricsige 	
* 876–878 	Ecgberht II 	
* 878–913 	Eadwulf 	
* 913–927 	Aldred

## Katso myös
* Northumberland

## Lähteet
* http://www.northeastengland.talktalk.net/VikingNorthumbria.htm 
* http://www.dot-domesday.me.uk/northumbria.htm

### Viitteet
Brooke Hogan

**Brooke Ellen Bollea** (s. 5. toukokuuta 1988), paremmin tunnettu nimellä **Brooke Hogan**, on showpainija Hulk Hoganin ja Linda Hoganin tytär. Hän esiintyi tositelevisiosarjassa *[[Hurjat Hoganit]]* (*Hogan Knows Best*), ja hänet on nähty WWE:n TV-lähetyksessä pariin otteeseen. Hän on tehnyt uraa laulajana ja julkaissut kolme studioalbumia.  

## Ura
Brooke Hoganin ensimmäinen single "About Us" sijoittui vuoden 2006 elokuussa Billboard-listan sijalle 33. Hogan teki vuonna 2009 laulun "Dear Mom", joka on luultavasti omistettu hänen äidilleen liittyen heidän väliseen suhteeseensa. Hänen toinen albuminsa *The Redemption* (2009) sijoittui Billboard 200 -listalla sijalle 144. Vuonna 2015 julkaistun *I Wanna Be Your Girlfriend* -EP:n myynti jäi vähäiseksi. 

Brooke Hoganilla oli myös oma televisiosarja *Brooke Knows Best*. Sarjassa kerrottiin hänen elämästään vanhempiensa eron jälkeen ja hänen musiikkiurastaan. Sarjaa esitettiin kaksi kautta vuosina 2008–2009. Brooke Hogan kokeili myös näyttelijänuraa ja oli mukana *Little Hercules in 3-D* -elokuvassa vuonna 2009. Sen lisäksi hän sai roolin elokuvasta *Sand Sharks* vuonna 2012. Brooke Hogan oli seuraamassa isänsä Hulk Hoganin jäseneksi ottamista WWE:n Hall of Fameen vuonna 2005, ja hän oli myös WrestleMania XXI -tapahtuman katsomossa seuraavana päivänä. Brooke Hogan esiintyi myös WWE Saturday Night's Main Event -erikoistelevisiotapahtumassa, nyt ensimmäistä kertaa promotoimassa yhdessä isänsä kanssa. Brooke on myös esiintynyt lukuisissa muissa televisioiduissa tapahtumissa. 

## Yksityiselämä
Brooke Hogan on ollut todella aktiivinen Twitter-sivustolla käyttäjänimellään MizzHogan.  

Vuonna 2011 Brooke Hogan muutti Miamista Los Angelesiin Kaliforniaan. Saman vuoden maaliskuussa hän meni naimisiin australialaisen Josh Wellsin kanssa. Brookella on kaksi vuotta nuorempi veli, Nick Hogan.

15. tammikuuta 2025 Hogan sai kumppaninsa kanssa kaksoset, tytön ja pojan.

## Diskografia
### Albumit
* 
* 
**I Wanna Be Your Girlfriend* (2015)

### Singlet
* 
* 
* 

## Lähteet

## Aiheesta muualla

* Brooke Hoganin viralliset sivut
* Brooke Hogan  United States
* 
*
Rotanev

**Rotanev** eli **β Del** on Delfiinin tähdistön kirkkain tähti, ja se on Maasta 97 valovuoden päässä. Tähti on nimetty italialaisen 1700- ja 1800-luvuilla vaikuttaneen tähtitieteilijän Niccolò Cacciatoren mukaan: tähti sai nimekseen hänen sukunimensä latinankielisen version väärinpäin kirjoitettuna; Cacciatore ja Venator tarkoittavat *metsästäjää*. Se on viisinkertainen tähti; järjestelmän komponentit A ja B ovat fyysinen pari, loput ovat optisia komponentteja. Pääparin jäsenet ovat kirkkaudeltaan +4,1m ja +5,1m, ja molemmat ovat spektriluokkaa F; loput ovat kirkkaudeltaan alle +10m.

## Katso myös
Sualocin, *α Del*.

## Lähteet
A Different Beat

**A Different Beat** on irlantilaisen poikabändi Boyzonen toinen studioalbumi. Se julkaistiin vuonna 1996.

## Albumi
Albumilta julkaistiin kolme singleä. Ensimmäinen oli Bee Gees -cover "Words" lokakuussa 1996. Se nousi Britannian listan kärkeen, kuten myös albumi ja seuraava single, albumin nimikappale. Kolmas julkaisu oli "Isn't It a Wonder" maaliskuussa 1997, ja se sijoittui kakkoseksi.

Albumi on tyyliltään edeltäjäänsä monimuotoisempi, ja se sai nimensäkin tästä syystä. Kappaleeseen "A Different Beat" on haettu vaikutteita Afrikasta, mikä ilmenee selvästi taustalaulusta ja sanoista, jotka kehottavat kaikkia maailman ihmisiä pitämään huolta toisistaan. Blue Mink -cover "Melting Pot" jatkaa samaa linjaa maailmanparannusteemallaan. Sitä seuraavat Stephen Gatelyn laulamat kappaleet Michael Jackson -cover "Ben" ja "Don't Stop Looking For Love". "Ben" on albumilla, koska se kuului Stephenin suosikkeihin. "Crying In the Night" oli yhtyeen jäsenten viesti juuri isäksi tulleelle Keith Duffylle. Albumin päättävä "She Moves Through the Fair" taas on vanha tunnettu irlantilainen kappale, jonka teki Phil Coulter. Vaikka levyllä on useita cover-versioita, jäsenillä on ansioita yhteensä yhdeksällä kappaleella. 

## Kappaleet
# Paradise (Ronan Keating/Hedges/Brannigan) - 3.30
# A Different Beat (Keating/Gately/Lynch/Duffy/Brannigan/Hedges) - 4.10
# Melting Pot (Cooks & Greenway) - 3.33
# Ben (D. Black & W. Scharf) - 2.44
# Don't Stop Looking For Love (Billy Mann) - 4.12
# Isn't It A Wonder (Keating/Hedges/Brannigan) - 3.30
# Words (Barry, Robin & Maurice Gibb) - 3.55
# It's Time (Duffy/Gately/Keating/Lynch/Hedges/Brannigan) - 3.32
# Games of Love (Gately/Hedges/Brannigan) - 3.35
# Strong Enough (Harding/Curnow/Gallagher/Keating) - 3.37
# Heaven Knows (Keating/Hedges/Brannigan) - 4.02
# Crying In the Night (Gately/Keating/Lynch/Hedges/Brannigan) - 3.03
# Give a Little (Gately/Hedges/Brannigan) - 3.20
# She Moves Through the Fair (Phil Coulter) - 4.20

## Videot

* "A Different Beat" -lauluun oli alun perin tarkoitus kuvata musiikkivideo Afrikassa, mutta yhtye ei kiireiden vuoksi päässyt matkaan, joten vain kuvausryhmä lähti ja kuvasi tarvittavan materiaalin. Yhtye suoritti osuutensa studiossa Lontoossa.
* "Isn't It a Wonder" -kappaleeseen kuvattiin video Australiassa.
Richard Dansky

**Richard Dansky** on yhdysvaltalainen roolipeli- ja tietokonepelisuunnittelija ja kirjailija. 

Parhaiten Dansky tunnetaan White Wolf-kustantamon World of Darkness-maailmaan sijoittuvan **Wraith: The Oblivion** -pelin luojana. Hän on avustanut tai kirjoittanut muihinkin White Wolfin julkaisemiin peleihin. 

Kun kustantaja lakkautti Wraith-pelilinjan 1995 ilmestyneen toisen painoksen jälkeen, Dansky tuotti taustamateriaalia White Wolfin muihin peleihin, kuten Exaltediin, mutta siirtyi sitten tietokonepelien pariin Red Storm Entertainmentille. Hän on ollut mukana mm. Tom Clancy's -sarjan pelien suunnittelussa.

Dansky on vieraillut Suomessa vuonna 2000 Ropecon-tapahtuman kunniavieraana.
TDK Cross Central

**TDK Cross Central** oli brittiläinen musiikkifestivaali. Se järjestettiin Kings Crossissa, Lontoossa. Festivaalilla ovat esiintyneet esimerkiksi Goldfrapp ja Grace Jones.
Samu

**Samu** on suomalainen miehen etunimi. Samun nimipäivä on 20. elokuuta, jolloin on myös Samin, Samulin ja Samuelin nimipäivä. Samu pohjautuu nimeen Samuel, joka on hepreaa ja tarkoittaa ’Jumalan kuulema’. Suomessa on vuoden 2019 loppuun mennessä ollut noin 6&nbsp;170 Samua, joista suurin osa on syntynyt vuoden 1980 jälkeen.  Nimi on käytössä myös Unkarissa.

## Tunnettuja Samuja

Listan henkilöt ovat suomalaisia, ellei toisin mainita.

*Samu Aghehowa, *Samuel Omorodion Aghehowa* (s. 2004), espanjalainen jalkapalloilija
*Samu Airasvaara (s. 1989), jääkiekkomaalivahti
*Samu Alanko (s. 1998), jalkapalloilija
*Samu Bau (s. 2004), jääkiekkoilija
*Samu Brusila (s. 1973), laulaja
*Samu Castillejo, oik. *Samuel Castillejo*, (s. 1995) espanjalainen jalkapalloilija
*Samu Fóti (1890–1916), unkarilainen telinevoimistejija ja kiekonheittäjä
*Samu Haber (s. 1976), rockyhtye Sunrise Avenuen laulaja, kitaristi ja lauluntekijä
*Samu Heikkilä (s. 1971), elokuvaleikkaaja, äänisuunnittelija ja käsikirjoittaja
*Samu Isosalo (s. 1981), jääkiekkoilija
*Samu Jalonen (s. 1962), jääkiekkoilija 
*Samu Kaaresvirta (s. 1981), koripalloilija
*Samu Kemppi (s. 2002), kansalaisaktivisti, *Apua Nuorille* -järjestön perustaja
*Samu Konttinen (s. 1973), toimitusjohtaja
*Samu Koskenkorva (s. 2001), jääkiekkoilija
*Samu-Jussi Koski (s. 1975), vaatesuunnittelija
*Samu Kuitunen, jääkiekko- ja salibandyvalmentaja
*Samu Kyhyräinen (s. 2003), pesäpalloilija
*Samu Laitinen (s. 1999), jalkapalloilija
*Samu Markkula (s. 1994), jääkiekkoilija
*Samu Mikkonen (s. 1996), keskimatkojen juoksija
*Samu-Petteri Mäkelä (s. 1986), jalkapalloilija 
*Samu Nieminen (s. 1992), jalkapalloilija
*Samu Niskanen (s. 1971), historioitsija ja professori
*Samu Nyström (s. 1975), historioitsija
*Samu Paukkunen (s. 1977), virkamies, ulko- ja turvallisuuspolitiikan tutkija
*Samu Pellikka (s. 1988), rock-kitaristi ja laulaja
*Samu Perhonen (s. 1993), jääkiekkomaalivahti
*Samu Ruisniemi (s. 1984), jalkapalloilija
*Samu Ruskio (s. 1996), koripalloilija
*Samu Salo, Insinööriliiton puheenjohtaja
*Samu-Petri Simo (s. 1978), moukarinheittäjä
*Samu Suoraniemi (s. 1994), jalkapalloilija
*Samu Torsti (s. 1991), alppihiihtäjä
*Samu Tuomaala (s. 2003), jääkiekkoilija
*Samu Vainikainen (s. 1991), pesäpalloilija
*Samu-Kalle Varonen (s. 1999), pesäpalloilija
*Samu Vilkman (s. 1986), jääkiekkoilija
*Samu Volotinen (s. 1998), jalkapallomaalivahti
*Samu Wesslin (s. 1975), jääkiekkoilija

## Kuvitteellisia Samuja
*Samu Sirkka, Disneyn animaatiohahmo
*Samu Suutari, lakimies Mikki Hiiri -sarjakuvissa
*Samu, hahmo Lauren Childin lastenkirjoissa *[[Samu ja Salla]]* (myös niihin perustuvassa animaatiosarjassa)
*Samu, hahmo Muumipeikko-sarjakuvassa

## Lähteet
CASA

**Construcciones Aeronáuticas S.A. (CASA)** oli espanjalainen lentokoneita valmistanut yhtiö, jonka José Ortiz de Echagüe perusti 3. maaliskuuta 1923. Yhtiö valmisti aluksi lisenssillä ranskalaisia Brequet-lentokoneita Getafessa Madridin lähistöllä sijaitsevassa tehtaassa. Vuonna 1928 yhtiö perusti toisen tehtaan Cádiziin ja alkoi valmistaa lisenssillä Dornier Do J Wal -vesitasolentokoneita. Vuonna 1930 lensi yhtiön ensimmäinen itse kokonaan suunnittelema lentokone, CASA I. Espanjan sisällissodassa yhtiö tuotti koneita sekä Francon johtamille kansallismielisille että tasavaltalaisille, muiden muassa 250 kpl Polikarpov I-15 -hävittäjää. Sisällissodan jälkeen yhtiö alkoi valmistaa saksalaisia lentokoneita lisenssillä, joka jatkui pitkälle 1950-luvulle. Valmistusohjelmassa olivat muiden muassa Bücker Bü 133 Jungmeister (CASA 1133), Bücker Bü 131 Jungmann (CASA 1131) ja Heinkel He 111 (CASA 2111). 

Vuonna 1943 Espanjan valtio tuli osakkaaksi yhtiöön 33 %:n osuudella. Valtio nosti osuutensa vuoteen 1992 mennessä 99 %:iin.

1950-luvun lopulla yhtiö valmisti kotimarkkinoille kuljetuskoneita. Yhdysvaltojen sijoittaessa ilmavoimiensa koneita Espanjaan, CASA sai vuonna 1957 F-100 Super Sabre -koneiden huoltosopimuksen, samoin kuin Espanjan ilmavoimien T-33 -koneiden huollon. Vuonna 1962 yhtiö alkoi valmistaa lisenssillä Northrop F-5A -hävittäjäpommittajakoneita. 

Vuonna 1972 yhtiöön sulautettiin toinen espanjalainen lentokonevalmistaja  Hispano Aviación S.A, joka oli aikanaan irtautunut Hispano-Suiza -yhtiöstä. Samana vuonna yhtiö liittyi Airbus-konsortioon. Vuonna 1999 CASA yhdistyi Aérospatiale-Matran ja DaimlerChrysler Aerospacen kanssa EADS-yhtiöksi. Tämän jälkeen CASA:n yksiköt saivat nimekseen **EADS-CASA**. Vuodesta 2009 lähtien CASA on osa Airbus Military-yhtiötä.

Suomen ilmavoimat on hankkinut kolme CASA C-295M -konetta korvaamaan käytöstä poistuvat Fokker F.27 Friendship -koneet.

Yhtiö on ollut mukana Eurofighter Typhoon -koneen kehityksessä. 

## Lentokoneet
Ennen vuotta 1945:
*CASA I
*CASA III
*CASA 352  - lisenssiversio  Junkers Ju 52-kuljetuskoneesta, jonka valmistus jatkui vuoteen 1957
*CASA Jungmann - lisenssiversio Bücker Bü 131-koulukoneesta - sen valmistus jatkui vuoteen 1957
*CASA 2111 - lisenssiversio Heinkel He 111-pommikoneesta - sen valmistus jatkui vuoteen 1948 asti.

Vuoden 1945 jälkeen:
*CASA C-101 Aviojet
*CASA C 201 *Alcotan*
*CASA C 202 *Halcon*
*CASA C 207 *Azor*
*CASA C 212 *Aviocar*
*Airtech CN-235 (Airtech CN-235m CASA CN-235)
*CASA C-295
*CASA C 401

## Lähteet

## Aiheesta muualla
* EADS-CASAn sivusto
Nikinmäki

**Nikinmäki** () on Vantaan Korson suuralueella sijaitseva pientalovaltainen kaupunginosa. Se sijaitsee kaupungin koillisosassa, rajautuen lännessä Keravanjokeen ja Lahdentiehen, idässä Sipooseen ja pohjoisessa Keravaan. Sen naapurikaupunginosa Vantaalla on Keravanjoen länsipuolella sijaitseva Jokivarsi.

Nikinmäki on omakotivaltainen kaupunginosa ja Vantaan vauraimpia alueita, joka sai ensimmäiset rivitalonsa 1980-luvulla ja kerrostalonsa vasta 2010-luvulla. Asuntojen keskikoko on 115 neliömetriä. Väestöstä noin 30 prosenttia on alle 16-vuotiaita, mikä on kaupungin korkein lukema ja kuvastaa perheiden suurta osuutta asukkaista naapurikaupunginosa Jokivarren tapaan. Vuoden 2020 lopussa 9,7 prosenttia väestöstä oli vieraskielisiä. Nikinmäessä toimii Jokivarren koulun opetuspiste (alakoulu), kaksi päiväkotia, ruokakauppa, pitseria ja puutarhamyymälä.
Sipoontie jakaa alueen epävirallisesti Etelä- ja Pohjois-Nikinmäkeen. Eteläisemmässä Nikinmäessä kadut on nimetty hyönteisten mukaan ja Pohjois-Nikinmäessä kalojen sekä kalastusvälineiden nimillä.

Nikinmäessä toimii asukasyhdistys Nikinmäen Omakotiyhdistys NIKO ry.

## Historia

Nikinmäki on kuulunut Tuusulan kuntaan kuuluneeseen Alikeravan kylään. Vuonna 1924 Kerava erotettiin Tuusulasta omaksi kauppalakseen, johon kuului myös Alikerava. Vuonna 1954 Nikinmäki  liitettiin Helsingin maalaiskuntaan yhdessä Korson kanssa. Vuonna 1972 Helsingin maalaiskunta muutettiin Vantaan kauppalaksi ja tämä vuonna 1974 nykyiseksi Vantaan kaupungiksi.

Helsingin ja Lahden välille rakennettiin 1950-luvulla uusi valtatie, *Lahdentie* (nykyinen seututie 140), joka kulkee Nikinmäen läpi Keravanjoen tuntumassa sen itäpuolella.

## Liikenneyhteydet

Pääväylät:
Seututie 140 eli Lahdentie kulkee Nikinmäen länsipuolella etelästä pohjoiseen Nikinmäen läpi.  
Seututie 152 kulkee Nikinmäen läpi itä-länsisuunnassa jakaen kaupunginosan Etelä- ja Pohjois-Nikinmäkeen. Tie alkaa yhdystie 1521 -tienumerolla Nikkilästä ja kulkee Jokivarrentienä Vantaan rajalle saakka, jossa nimi muuttuu Sipoontieksi Lahdentielle  saakka. Sen länsipuolella tie jatkaa Kulomäentienä Korson läpi Maantiekylään.
Etelä-Nikinmäen itärajalla kulkee Vanha Porvoontie, jonka  tienumero on 11576.

## Vesistö

 Keravanjoki kulkee pohjois-eteläsuunnassa Nikinmäen läpi. Etelä-Nikinmäessä on uimaranta, rannalla ei kuitenkaan ole laituria.

Rannalla on kaksi pukukoppia ja kesän uimakaudella bajamaja. Rannan vieressä on  pysäköintialue, pieni lentopallokenttä, lasten leikkipaikka ja nuotiopaikka.

Veden virtausnopeus vaihtelee ja vesi on ajoittain erittäin sameaa.

## Entisiä ja nykyisiä asukkaita
*vasemmistoaktivisti Oskar Engberg
*laulaja ja näyttelijä Mira Luoti
*poliitikko Mika Niikko
*viihdealan yrittäjä Lasse Norres
*autourheilija Keke Rosberg
*elokuvaohjaaja  Valentin Vaala 

## Lähteet

## Aiheesta muualla

* Nikinmäen omakotiyhdistys (Niko Ry) (nikinmaki.com)
Heikki Huttunen

**Heikki Huttusia** ovat muun muassa:

* Heikki Huttunen (1880–1947), suomalainen ampuja ja kolminkertainen olympiaedustaja.
* Heikki Huttunen (s. 1998), suomalainen jääkiekkoilija
* Heikki Huttunen (s. 1960), ortodoksinen pappi ja Suomen ekumeenisen neuvoston pääsihteeri vuosina 2006–2011
* Heikki Huttunen, MTV3:n uutistoimittaja
Nex

**Nex** oli Neste Oilin automaattiasemakonsepti, joka pyrki kilpailemaan ennen kaikkea hinnalla muiden halpa-asemien, kuten Shell Expressin ja Conoco Jetin kanssa. Kesällä 2006 Nex-asemia oli Suomessa noin 45 kappaletta. Ketju keskittyi pääosin Vaasa—Jyväskylä—Joensuu-linjan eteläpuolelle.

Asemat tarjosivat pelkistetyn tuotevalikoiman, johon kuuluivat vain diesel ja 95-oktaaninen bensiini. Kustannusten alentamiseksi Nex-automaateissa kävivät maksuvälineinä ainoastaan pankki- ja luottokortit sekä Visa Electron. Bonus- ja kanta-asiakaskortteja ei hyväksytty.

Neste Oil aloitti keväällä 2008 asemakonseptinsa uudistuksen. Uudistuksen myötä kaikki Nex- ja A24 -automaattiasemat muuttuivat joko Neste Oil Express tai Neste Oil -automaattiasemiksi. Uudistus valmistui kokonaisuudessaan vuonna 2010.
Hakulinen

**Hakulinen** on suomalainen sukunimi. Sukunimen alkuperä on savolais-karjalainen, mutta 1900-luvulle mentäessä melkein kaikki suvun edustajat ovat muuttaneet muualle Suomeen.

## Tunnettuja Hakulisia
* Anrei Hakulinen (s. 1990), jääkiekkoilija
* Ari Hakulinen (s. 1944), muusikko ja äänilevytuottaja
* Auli Hakulinen (s. 1941), kielitieteilijä ja akatemiaprofessori
* Daniela Hakulinen (s. 1984), elokuva- ja televisiokäsikirjoittaja
* Eeva Hakulinen (s. 1974), näyttelijä
* Heikki Hakulinen (1828–1881), maanviljelijä ja valtiopäivämies
* Henna Hakulinen (s. 1992), pesäpalloilija
* Herman Hakulinen (1866–1928), kansanedustaja
* Janne Hakulinen (1906–1979), ammattiyhdistysjohtaja ja liikemies
* Jussi Hakulinen (1964−2022), laulaja ja lauluntekijä
* Lauri Hakulinen (1899–1985), suomen kielen professori
* Markku Hakulinen (1956–1990), suomalainen jääkiekkoilija
* Pekka Hakulinen (1817–1889), maanviljelijä ja valtiopäivämies
* Pentti Hakulinen (s. 1947), toimitusjohtaja
* Pirjo Ala-Kapee-Hakulinen (ent. *Ala-Kapee*, s. 1944), maaherra, kaupunginjohtaja, kansanedustaja ja ministeri
* Veikko Hakulinen (1925–2003), hiihtäjä
* Viljo Hakulinen (1922–1996), oikeuskanslerinviraston kansliapäällikkö, Veikko Hakulisen veli
* Yrjö Hakulinen (1902–1974), juristi, hovioikeuden presidentti
* Yrjö Hakulinen (s. 1952), jääkiekkoilija.
Faas Wilkes

**Servaas "Faas" Wilkes** (13. lokakuuta 1923 Rotterdam, Alankomaat – 15. elokuuta 2006 Rotterdam, Alankomaat) oli alankomaalainen 190 senttimetriä pitkä jalkapalloilija, joka oli pelipaikaltaan hyökkääjä. Urallaan muun muassa italialaisia Interiä ja Torinoa sekä espanjalaisia Valenciaa ja Levantea edustanut Wilkes oli yksi maansa ensimmäisistä ammattilaispelaajista. Peliuransa hän päätti vuonna 1964.

Alankomaiden maajoukkueessa Wilkes pelasi 39 ottelua ja teki niissä huimat 35 maalia. Hänen maaottelumääränsä jäi pitkästä urasta huolimatta melko pieneksi, koska ajan sääntöjen mukaisesti ammattilaiset eivät saaneet pelata maaotteluita. Wilkesiltä väliin jäivät tuon säännön vuoksi väliin vuosien 1949–1956 maajoukkuepelit.
Vinjetointi

**Vinjetointi** () on objektiivin tuottama optinen ilmiö jonka johdosta kuvan reuna-alueet ovat tummempia kuin keskialue. Vinjetointi johtuu siitä, että reunat saavat vähemmän valoa.

Ilmiötä esiintyy yleensä laajakulmaobjektiiveilla otetuissa kuvissa. Suuren aukon valinta tai objektiivin eteen asetetut suotimet yleensä tehostavat vinjetointia.

Vinjetointi on valokuvan ominaisuus. Tehokeinona käytettynä se kohdistaa katseen kuvan kirkkaampiin osiin jättäen vinjetoidut alueet vähemmälle huomiolle. Samaan perustuen vinjetointi voi olla myös tekninen apuväline häivyttämään objektiivien heikomman laatuista reunapiirtoa. Objektiivin tuottama vinjetointi voi olla myös epätoivottu ominaisuus, suoranainen virhe, silloin kun kuva halutaan olevan kaikilta osiltaan tasaisesti valottunut. 

Kuvankäsittely- tai vedostusvaiheessa vinjetointiin voidaan tehdä erilaisia muutoksia. Sitä voidaan vähentää tai lisätä, mutta myös muuttaa vinjetoinnin vaikutuksen laajuutta. Muutokset tehdään sen suhteen onko vinjetointi objektiivin tuottama epätoivottu virhe vai kuvaan liittyvä tehokeino.  

## Aiheesta muualla

*  Vantaan aikuislukion nettikurssisivuston esimerkki vinjetoinnista.
Saalilainen laki

**Saalilainen laki** (latinaksi *lex salica*) on noin vuosina 507–511 keskiajan latinaksi kirjoitettu saalilaisten frankkien oikeuden kasuistinen koonnos. Se on vanhin ja tunnetuin länsigermaaninen lakikokoelma.

Useissa käsikirjoituksissa on latinankielisen tekstin sekaan pantu muinaisfrankkilaisia sanoja (malbergiset glossat). Lain määräystä, jonka mukaan naisella ei ole oikeutta periä maata, jos on olemassa miespuolisia perillisiä, sovellettiin myöhemmin muun muassa Ranskan ja Espanjan kruununperimyksessä.

Lakikokoelman sai aikaan todennäköisesti kuningas Klodovig. Latinankielisen tekstin joukossa on monissa käsikirjoituksissa frankkien kielen sanoja.

## Katso myös
*Germaaninen laki

## Lähteet

## Aiheesta muualla
Volvo 8500

**Volvo 8500** on Volvon valmistama kaupunki- ja lähiliikennekäyttöön suunniteltu linja-auto. Se on rakennettu Volvo B12-alustalle, jossa moottori voi olla takana tai keskellä. Akseleita on kaksi tai kolme.

Volvo 8500:aa on myös matalalattiaisena **8500LE** (Low Entry) sekä matalalattiaisena nivelversiona **8500LEA**, joita on runsaasti muun muassa Tukholmassa. Suomessa käytetään lähinnä 8500LE-versiota. Autoja on runsaasti Tampereen seudulla Länsilinjat Oy:llä. Lisäksi pääkaupunkiseudulla oli kaksi- tai kolmeakselisia maakaasuversioita (Volvo B10BLE-alustalla), ja nämä bussit omisti Helsingin Bussiliikenne.

Myös Nobinalla on Turussa vara-autoina Volvo 8500LE- busseja. Ne ovat facelift-mallia, eli niissä on uudet 8900LE- keulat.

## Teknisiä tietoja (8500)
*Pituus: 12–18&nbsp;m
*Leveys: 2,55&nbsp;m
*Korkeus: 3,3&nbsp;m
*Matkatavaratila: n. 8&nbsp;m3
*Moottori: 6-sylinterinen 12-litrainen dieselmoottori
*Teho: DH12E 340&nbsp;hv (1&nbsp;700&nbsp;Nm) tai DH12E 380&nbsp;hv (1&nbsp;850&nbsp;Nm)
*Päästöluokitus: Euro 4, saatavana Euro 5-päästövaatimukset täyttävä malli

## Aiheesta muualla
*Esittely HelB:n teleistä . Kuukankorpi.
*Esittely HelB:n 2-akselisista . Kuukankorpi.
Starkgrogg

**Starkgrogg** oli tukholmalainen satamajäänmurtaja-hinaaja, jonka rakensi insinööri K. Gustavssonin omistama ja johtama Viipurin Konepaja ja Laivatelakka. Aluksen tilasi tukholmalaisen A. F. Söderströmin rahtausliike Ångbåtsaktiebolag Grogg keväällä 1933. Kölinlasku tapahtui huhtikuussa ja 186 työläistä alkoi rakentaa alusta yötä päivää.

Teräslaiva valmistui 20. syyskuuta 1933 ja sai nimekseen Starkgrogg, joka on suomeksi "vahva grogi". Nimeämiseen vaikutti se, että yhtiön aiempi, pienempi satamajäänmurtaja oli nimeltään Grogg. Uuden aluksen ohjasi kapteeni V. Hankala Viipurista Tukholmaan, jossa tapahtui luovutus ja Ruotsin lipun nosto.

Starkgrogg toimi jäänmurtamisen ohella valtamerilaivojen kääntäjänä sekä niiden ruoka- ja vesivarastojen täydentäjänä. Alus varustettiin myös palosammutus- ja pelastustehtäviin.

Aluksen vetoisuus oli ruotsalaisen mittaustavan mukaan 146 nettorekisteritonnia ja koneteho mittaustavasta riippuen 295–400 hevosvoimaa.

## Lähteet
* Laivastolehti 1933:11 s. 303
* Sveriges Skeppslista 1943
Kommunismin hävittämislaki

**Kommunismin hävittämislaki** () oli Etelä-Afrikassa vuonna 1950 voimaan tullut laki, jolla maan kommunistinen puolue kiellettiin. Laissa kommunismi määriteltiin "toiminnaksi, jonka tarkoituksena on aikaansaada minkä tahansa kaltainen poliittinen, teollinen, sosiaalinen tai taloudellinen muutos unionissa epäjärjestystä tai häiriötä edistämällä ... tai joka lisää vihamielisyyttä eurooppalaisten ja ei-eurooppalaisten rotujen välillä". 

Laki oikeutti oikeusministeriön keräämään listoja edellä mainittujen järjestöjen jäsenistä ja antamaan näille, yleensä viideksi vuodeksi kerrallaan, "pannamääräyksen", joka kielsi henkilöiden kaikki julkiset esiintymiset ja asumisen määrätyillä alueilla. Oikeusministerille myönnettiin lisäksi oikeus tutkia mitä tahansa yhteisöä, julistaa se laittomaksi ja takavarikoida sen varat. Hänellä oli lisäksi oikeus kieltää mikä hyvänsä julkinen kokoontuminen, jonka katsoi "edistävän kommunismia". Johtuen lain kommunismin laajasta määritelmästä oikeusistuimet tuomitsivat yleensä syytetyt "lainmukaisesta kommunismista" (). Vuonna 1982 laki korvattiin uudella sisäisen turvallisuuden lailla, joka kuitenkin sisälsi kaikki sen keskeiset pykälät.

Lukuisia eteläafrikkalaisia järjestöjä, muun muassa ANC, PAC ja SAIC, kiellettiin kommunismin hävittämislain nojalla ja yli 2&nbsp;000 ihmistä sai pannamääräyksen vuosien 1952 ja 1990 välisenä aikana.
Maastojuoksun maailmanmestaruuskilpailut 2004

**Vuoden [[2004]] [[maastojuoksun maailmanmestaruuskilpailut]]** järjestettiin 20.–21. maaliskuuta 2004 Brysselissä, Belgiassa.

## Mitalistit
### Miehet

### Naiset

## Lähteet
* http://www.iaaf.org/WXC04/index.html
Transkei

**Transkei** () on alue nykyisen Itä-Kapin provinssin alueella Etelä-Afrikassa. Transkei rajoittuu Umtamvuna-jokeen pohjoisessa, Kei-jokeen etelässä ja lännessä sen rajana toimii Drakensbergin vuoristo. Alueen suurin kaupunki on Mthatha.  

Apartheidin aikana alueella oli nimellisesti itsenäinen samanniminen bantustan, joka oli tarkoitettu xhosa-heimon ”kotimaaksi”.  Transkein johtajana toimi vuoteen 1987 asti Kaizer Matanzima, jolloin maan puolustusvoimain komentaja Bantu Holomisa kaappasi vallan.  Transkei liitettiin takaisin Etelä-Afrikkaan vuonna 1994, ja samalla se liitettiin uuteen Itä-Kapin provinssiin.

## Katso myös
* Suurapartheid

## Lähteet
Baz Luhrmann

**Baz Luhrmann** (s. **Mark Anthony Luhrmann** 17. syyskuuta 1962) on australialainen elokuvaohjaaja. Hänen elokuvilleen on tunnusomaista suurellinen ja värikylläinen teatraalisuus.

## Elokuvat

Luhrmann ohjasi ensin menestyksekkäästi teatterinäytelmiä, joihin kuuluu muun muassa alkuperäinen *Strictly Ballroom*. Sittemmin hän on siirtynyt elokuvien pariin ja ohjannut niitä seitsemän: 
**[[Strictly Ballroom]]* (1992), pääosissa Paul Mercurio ja Tara Morice
**[[William Shakespeare's Romeo and Juliet|Romeo ja Julia]]* (1996), pääosissa Leonardo DiCaprio ja Claire Danes
**[[Moulin Rouge!]]* (2001), pääosissa Nicole Kidman ja Ewan McGregor
**[[Australia (vuoden 2008 elokuva)|Australia]]* (2008), pääosissa Nicole Kidman ja Hugh Jackman
**[[The Great Gatsby – Kultahattu]]* (2013), pääosissa Leonardo DiCaprio ja Tobey Maguire
**[[Elvis (vuoden 2022 elokuva)|Elvis]]* (2022), pääosissa Austin Butler ja Tom Hanks
***, dokumenttielokuva, jossa käytettiin ennen julkaisemattomia konsertti- ja haastattelutaltiointeja Elviksestä.

Hänen kolme ensimmäistä elokuvaansa tunnetaan nykyään nimellä *The Red Curtain Trilogy*.

## Lähteet

## Aiheesta muualla

* 
* Bazmark – Baz Luhrmannin viralliset verkkosivut
Regina Spektor

**Regina Iljinitšna Spektor** (, s. 18. helmikuuta 1980 Moskova, Neuvostoliitto) on venäläis-amerikkalainen laulaja-lauluntekijä sekä pianisti. Hän muutti 9-vuotiaana perheensä kanssa New Yorkin Bronxiin. Hänen musiikkinsa liitetään usein New York Cityn East Villagen anti-folk-sarjaan.

## Lapsuus
Spektorin perhe on musikaalinen: hänen valokuvaajaisänsä oli amatööriviulisti, äitinsä musiikin professori Venäjän konservatoriossa (Russian conservatory) ja opettaa nykyisin peruskoulussa Mount Vernonissa, New Yorkissa. Perhe muutti Neuvostoliitosta 1989 perestroikan aikana, jolloin juutalaiskansalaiset saivat luvan muuttaa maasta. Heidän matkansa kulki Itävallan ja Italian kautta, päätyen viimein New Yorkin Bronxiin.

Neuvostoliitossa Spektor oli opiskellut klassista pianoa 6-vuotiaasta lähtien. Hän eli myös rock & rollin (The Beatles, Queen, The Moody Blues) vaikutuksen alaisena isänsä hankkiessa äänitteitä ja vaihdelleessaan niitä ystäviensä kanssa.

## Aloitteleva lauluntekijä

New Yorkissa Spektor sai hyvän pohjan klassiseen musiikkiin pianonsoitonopettajaltansa, Sonia Vargasilta (professori Manhattan School of Musicissa). Vaikka Spektor olikin tehnyt sävellyksiä pitkin ikäänsä, kiinnostui hän laulunteosta ja säveltämisestä todella vasta matkustaessaan teini-ikäisenä Israeliin. Matkalla hänen vaeltaessaan säveltämänsä laulut herättivät nuorten keskuudessa suurta kiinnostusta, ja Spektor tajusi kykynsä lauluntekoon. Israelin-matkan jälkeen hän kiinnostui Joni Mitchellin ja Ani DiFrancon sekä muiden laulaja-lauluntekijöiden musiikista, joista hän sai ajatuksen tehdä omaa musiikkia.

Spektor haki Purchasen yliopistoon New Yorkin Purchaseen ja valmistui sieltä 2001. Hänen musiikkinsa kiinnitti lopulta ansaitsemaansa huomiota New Yorkin keskustan anti-folk-piireissä, erityisen tärkeäksi paikaksi muodostui Manhattanin East Villagen Sidewalk Cafe.

## Diskografia
Regina Spektorin ensimmäiset albumit on julkaistu pääasiassa vain Yhdysvalloissa, mutta kolmen ensimmäisen levyn musiikkia sisältävä kokoelma *[[Mary Ann Meets the Gravediggers and Other Short Stories]]* on julkaistu ainakin Isossa-Britanniassa. 

### Albumit

### Kokoelmalevyt

### Singlet ja EP:t

## Aiheesta muualla

* Viralliset kotisivut 
* 
*
Lapinkylä (Vantaa)

**Lapinkylä** () on noin 1&nbsp;350 asukkaan pientalovaltainen, kasvava, mutta yhä harvaan asuttu kaupunginosa Vantaan länsiosassa, Vantaanjoen länsirannalla.

Lapinkylän naapurikaupunginosia ovat Piispankylä etelässä, Kivistö lännessä, Seutula pohjoisessa sekä Kiila ja Viinikkala idässä Vantaanjoen toisella puolella.

Lapinkylän pientaloalueita ovat *Koivupää*, *Lapinniitty*, *Rajasilta* ja *Sotilaskorpi*. Koivupään pohjoispuolella sijaitsee *Lapinniityn ryhmäpuutarha-alue*, jonka mökeissä monet kaupunkilaiset asuvat kesäisin. Vantaanjoen rannalla on alavaa maatalousaluetta.

Lapinkylän etelärajalla kulkee Kehärata, jolla on Lapinkylässä asemavaraus.

## Lähteet

## Aiheesta muualla

* Vantaanjokilaakson maisema-alue
Clinton Sparks

**Clinton Sparks** (syntynyt 18 syyskuuta 1979) on yhdysvaltalainen radio- ja mixtape-äänittäjä, muokkaaja ja tuottaja. Hänet tunnetaan lähinnä työskentelyssä Shade 45 ja SmashTime -radiokanavilla.
## Singlet
* Favorite DJ (2011) mukana Jermaine Dupri&DJ Class
* Sucks to be you (2011) mukana Jojo&LMFAO
## Aiheesta muualla
*Clinton Sparksin kotisivut
*SmashTime Radio
Uddevalla

**Uddevalla** on Ruotsin entinen kaupunki ja nykyinen Uddevallan kunnan keskustaajama. Uddevalla sijaitsee Skagerrakin itärannalla Länsi-Götanmaan läänissä ja Bohuslänin historiallisessa maakunnassa. Ennen vuoden 1998 lääniuudistusta alue kuului Göteborgin ja Bohusin lääniin. Uddevallan taajamassa oli 31 212 asukasta vuoden 2010 lopussa.

Uddevalla sai kaupunkioikeudet vuonna 1498. Kaupunki on palanut kolmesti, vuosina 1564, 1690 ja 1806. Kaupungin nimi oli aikaisemmin muodossa *Oddevold*, minkä arvellaan tulevan sanoista "odden på vallen" (eli ”slåttermarken på udden”, suom. ”niittymaita niemenkärjessä”). Toisen teorian mukaan nimi kuitenkin tulisi muinaisjumalasta Oden.

## Teollisuus
Kaupunkiin perustettiin Uddevallavarvetin telakka 1800-luvun voimakkaan taloudellisen kasvun aikana. Vielä 1960-luvulle asti se oli Bohuslänin suurin työnantaja. 1970-luvulle tultaessa lama koetteli kaikkia ruotsalaisia telakoita, mikä johti lopulta telakan lopettamiseen myös Uddevallassa vuonna 1985. Sen jälkeen Volvo on rakentanut paikkakunnalle uuden autotehtaan, jossa valmistettiin muun muassa Volvon C70-mallia. Volvo omistaa tehtaan yhdessä italialaisen Pininfarinan kanssa.

## Urheilu
Paikkakunnan jalkapallojoukkue on nimeltään IK Oddevold. Käsipalloa pelataan joukkueessa GF Kroppskultur. Atlettklubben puolestaan tarjoaa painiharrastusta.

## Kaupunginosat

* Bleket
* Bohusgården
* Boxhult
* Bräcke-Kuröd
* Centrum
* Dalaberg
* Egersberg
* Elseberg
* Fasseröd
* Fossum
* Gustafsberg
* Hedegärde
* Helenedal
* Herrestad
* Jakobsberg
* Kissleberg
* Kapelle
* Kurveröd
* Misteröd
* Hovhult
* Ramneröd
* Skansberget
* Skeppsviken
* Skogslyckan
* Sockertoppen
* Söder
* Sörvik
* Tureborg
* Underås
* Unneröd
* Vännerberg
* Walkesborg
* Äsperöd

## Väestönkehitys

## Kuvia kaupungista

Kuva:Uddevalla_kyrka,_12_maj_2006.jpg|Uddevallan kirkko.
Kuva:Karl X Gustavs staty på Kungstorget i Uddevalla, den 3 juni 2006.JPG|Kaarle X Kustaan ja Eric Dahlbergin patsas Kungstorgetilla.
Kuva:Uddevallabron.jpg|Uddevallabron, jota kansa kutsuu Sunningenroniksi.
Kuva:Uddevalla-inre-hamn.jpg|Uddevallan sisäsatama.
Kuva:Uddevalla-badhus.jpg|Uddevallan vanha kylpylätalo, nykyinen turistitoimisto.
Kuva:Uddevalla-bäveån.jpg|Bäveån virtaa Uddevallan halki.


## Lähteet

## Aiheesta muualla

* Uddevallan kunnan kotisivut
Vallinoja

**Vallinoja** () on Vantaan kaupunginosa Tuusulan ja Keravan rajalla. Sen naapurikaupunginosia ovat Vierumäki, Leppäkorpi ja Korso. Vallinoja kuuluu Korson suuralueeseen. Vallinojalla asui 1&nbsp;778 henkeä (1.1.2015).

Vallinojan alue kuului ennen Fallbackan tilaan jonka halki kulkevan puron nimi on suomennettuna Vallinoja. Vallinojalla on päiväkoti ja Vantaan seudun steinerkoulu lukioineen.

Vallinojalla on varaus rautatieasemalle, mutta sen rakentaminen odottaa radan länsipuolelle kaavailtua asuntorakentamista. 

Vallinojalla sijaitsee myös Fallinpellon maatila, jonka viljakuivaamo keskellä peltomaisemaa on yksi paikallisia maamerkkejä.

## Liikenneyhteydet

• 633N Rautatientori – Viertola – Leinelän asema – Koivukylä – Korson asema – Vallinoja – Kannisto – Ahjo – Keravan asema

• 961 Korson asema – Vallinoja – Riihikallio – Hyrylä – Nahkela – Nurmijärvi

• 961B Korson asema – Vallinoja – Riihikallio – Hyrylä

• 972 Korson asema – Vallinoja – Alikerava – Keravan asema

• 973 Peijas – Korson asema – Vallinoja – Kannisto – Keravan asema

## Lähteet

## Aiheesta muualla

*Vallinojan ala-asteen koulu ja päiväkoti (Vallinoja School and Kindergarten), Vantaa, 1996-1997  (arrak.com)
Vierumäki (Vantaa)

**Vierumäki** on Vantaan Korson suuralueen kaupunginosa, joka sijaitsee Tuusulan rajalla Lehmustontien luoteispuolella molemmin puolin Korsontietä. Naapurikaupunginosia Vantaalla ovat Vallinoja koillisessa ja Korso kaakossa. Kaupunginosassa asuu noin 1&nbsp;400 asukasta. Alueella on pääasiallisesti vain pientaloasutusta.

Vierumäen koulu sijaitsee Korson kaupunginosan puolella.

Vuonna 2011 Vierumäen uutisoitiin olleen yksi pääkaupunkiseudun rauhallisimmista alueista rikosten pienen määrän perusteella.

## Lähteet

## Aiheesta muualla
Kiila (Vantaa)

**Kiila** () on kaupunginosa Vantaalla ja rajoittuu pohjoisessa Tuusulan rajaan ja etelässä Vantaanjokeen.

Kiilan naapurikaupunginosia ovat Viinikkala etelässä, Lentokenttä idässä, Lapinkylä lännessä Vantaanjoen toisella puolella, Seutula lännessä ja Riipilä luoteessa.

Kiila on suhteellisen harvaan asuttua pientaloaluetta. Merkittävimmät asutustihentymät ovat Kuutamotien varrella sekä Koivikon ”kesäkylässä”, joka on 1950-luvulla perustettu loma-asuntoalue, mutta joka vuonna 1999 hyväksyttiin asemakaavassa asuntoalueeksi.

Kiilan kautta on linjattu meneväksi Kehä IV, josta on laadittu yleissuunnitelma. Linjaus on esitetty yleiskaavassa (2007).

Kiilassa on
* entinen Seutulan kaatopaikka (tuleva ylijäämämaiden vastaanottoalue) Hanskalliontiellä
* Kuusakoski Oy:n metalliromun käsittelylaitos Hanskalliontiellä
* autokoulujen liukkaan kelin harjoittelurata Lavangossa
* Vantaan vauhtikeskus (sisämikroautorata) Lavangossa
* keramiikkastudio Kuutamotiellä

## Lähteet

## Aiheesta muualla

* 
*
New Scientist

**New Scientist** on kansainvälinen englanninkielinen tiedelehti, joka esittelee yleistajuisesti tieteen ja tekniikan saavutuksia. Lehti ilmestyy kerran viikossa. Se ei ole vertaisarvioitu tiedejulkaisu, mutta myös tutkijat seuraavat sen avulla oman alansa ulkopuolisia tapahtumia. Lehti käsittelee usein myös ympäristökysymyksiä, mm. ilmaston lämpenemistä. Lehti on myös merkittävä tieteen työpaikkojen välityskanava, ja jokainen numero sisältää useita sivuja muun muassa eri yliopistojen ja tutkimuslaitosten työpaikkailmoituksia.

*New Scientistin* päätoimitus sijaitsee Lontoossa. Brittiläisen painoksen lisäksi lehteä julkaistaan Yhdysvaltain ja Australian painoksena.

Lehti on perustettu 1956, ja sitä kustantaa Reed Elsevierin tytäryhtiö Reed Business Information Ltd.

## Lähteet

## Aiheesta muualla

* Lehden kotisivu
Hominina

**Hominina** on Hominini-tribuksen alatribus, jonka sukujen tunnetuille lajeille on ominaista sopeutumat maan pinnalla elämiseen puuston sijaan. Alatribuksen ainoa elossaoleva laji on *[[Ihminen|Homo sapiens]]* eli nykyihminen.
Myllymäki (Vantaa)

**Myllymäki** () on noin 300 asukkaan kaupunginosa Vantaan Kivistön suuralueen eteläosassa,  Kehä III:n pohjoispuolella ja Hämeenlinnanväylän länsipuolella. Myllymäestä länteen on Petikko virkistys- ja yritysalueineen ja pohjoiseen on Keimolan metsämaita.

Myllymäki on myös vanha Helsingin pitäjän maarekisterikylä (1518-42 Jöns quernbakke, 1542 Quwrnbacka), jonka ulottuu idässä Vantaanjokeen ja etelässä Martinlaakson puolelle Voimalantiehen. Kylän pohjoisinta osaa on *Tyttömäki*, jossa on kolmen kylän vanha rajapyykki. Myllymäki on saanut nimensä Vantaankoskella olleen myllyn mukaan.

## Asutus ja ympäristö

Myllymäessä sijaitsee Petaksen omakotialue. Sen on rakennettu 1950-1960-luvuilla Vantaanjoen rannalla sijaitsevan Petas-nimisen talon takamaille. Talonnimi sisältää miehennimen Pet, joka on Petruksen (Pietarin) muunnos. Tallimäentiellä toimii ratsastuskoulu.

Kehä III:n oikaisu ja uusi eritasoliittymä valmistuivat vuonna 2012. Kaupunginosaan rakennettu Härkähaantie on nimetty vanhasta paikannimestä Oxhagen (1871 Oxhaga rå).

Ammattiopisto Vantaan ammattiopisto Varialle rakennetaan yli kahden tuhannen opiskelijan toimipiste Myllymäkeen Vehkalan rautatieaseman länsipuolelle. Rakentamisen on tarkoitus alkaa vuonna 2023. 

### Purettuja alueita ja rakennuksia
Kehä III:n varressa Myllyniityntiellä sijaitsi ennen pieni teollisuusalue. Alue kuitenkin purettiin Kehäradan tieltä. Alueella sijaitsi varastoja ja esimerkiksi NCC:n varikko. Vuoteen 2019 asti kaupunginosassa toimi myös ylä- sekä ala-aste Vantaankosken koulu.

## Kehärata Myllymäessä

Kaupunginosan halkaisee kesällä 2015 käyttöönotettu Kehärata, jonka asemista Vehkala sijaitsee Myllymäen kaupunginosassa. Alueelle on lisäksi suunniteltu Petaksen rautatieasemaa, jonka rakentamisesta ei ole vielä tehty päätöstä. Rata yhdistää Huopalahden rautatieasemalta alkavan rataosuuden Kivistön ja Lentoaseman kautta pääradalle ja edelleen Tikkurilan rautatieasemalle.

Marja-Vantaan osayleiskaavan (2006) mukaisesti Myllymäkeen suunnitellaan työpaikka-alueita sekä Vehkalan että Petaksen asemien yhteyteen.

## Lähteet
* Kotimaisten kielten tutkimuskeskus: Svenska ortnamn i Finland - Varmistettu Myllymäen ruotsinnos.
* Kehäradan suunnitelmia
* Marja-Vantaan osayleiskaava

### Viitteet

## Aiheesta muualla
Luhtaanmäki

**Luhtaanmäki** () on kaupunginosa Luoteis-Vantaan Kivistön suuralueella. Luhtaanmäen maaseutumaisen maiseman halkaisee alueen poikki kulkeva Hämeenlinnanväylä. Luhtaanmäki rajautuu luoteessa Nurmijärven kuntaa ja sen suurinta taajamaa Klaukkalaa vasten. Vantaan puolella naapurikaupunginosia ovat Riipilä, Seutula, Kivistö, Keimola ja Vestra.

Luhtaanmäki kohoaa Vantaanjokilaaksosta harvaanasutulla maaseutumaisella seudulla. Maaseutuprofiili vanhoine rakennuksineen piirtyy jokiuoman ja kumpuilevien peltojen keskelle. Luhtaanmäessä on vielä jäljellä useita kulttuurihistoriallisesti arvokkaita rakennuksia, kuten 1860-luvulta oleva, poikkeuksellisen kookas Gripsin sotilasvirkatalo. Luhtaanmäen ja Keimolan kaupunginosien välissä kulkevan Luhtajoen yli kulkee vanha Luhtaanmäen kivisilta, joka ei ole enää tieliikennekäytössä. Suojeltu Vantaanjoen peltoaukeamien kulttuurimaisema sijaitsee osin Luhtaanmäen kaupunginosassa, jossa Luhtajoki yhtyy Vantaanjoen pääuomaan.

Uudempaa, pääosin 1900-luvun puolivälistä lähtien rakennettua pientaloasutusta edustaa pääkaupunkiseutulaisittain suorastaan luonnonpuistoissa sijaitseva Syväojan pientaloalue Luhtaanmäen pohjoisosassa, Lamminsuon luonnonsuojelualueen ja Syväojan metsä ja lehdot -nimisen LUO-alueen välissä. Puolet Luhtaanmäen väestöstä asuu Syväojan kylässä. Luhtaanmäessä toimiva Syväojan Omakotiyhdistys on osa Seutulan Kyläyhdistystä, johon kuuluu kymmenen yhdistystä Luoteis-Vantaan eri osista.

Luhtaanmäen arvokkaat luontokohteet kytkeytyvät osaksi maakunnallista viherväylää, joka kulkee Vantaan ja Nurmijärven rajalla Vestran, Luhtaanmäen ja Riipilän kaupunginosissa. Tämä maakunnallisesti merkittävä ekologinen viherväylä yhdistää Nuuksion erämaat ja Keski-Uudenmaan.

Luhtaanmäen pohjoisosassa, Hämeenlinnanväylän Klaukkalan liittymän ja Lamminsuon luonnonsuojelualueen välissä, sijaitsee kaupungin suurin työntantaja SE Mäkinen Logistics, jonka uudet toimitilat näkyvät sekä Hämeenlinnanväylälle että Vanhalle Hämeenlinnantielle. Nykyinen Keimolanportin tiepalvelualue aiotaan siirtää Luhtaanmäelle Klaukkalan liittymään (yleiskaava 2007). Muutos kytkeytyy Marja-Vantaan ja Kehäradan rakentamiseen.

Luhtaanmäki kuuluu Kivistön suuralueeseen, jossa toimii Kivistön aluetoimikunta. Vaaleissa Luhtaanmäki on osa Keimolan äänestysaluetta, jonka muodostavat Luhtaanmäki, Vestra, Keimola sekä Kivistön alue.

## Lähteet

## Aiheesta muualla
* Konigstedtin kunnailla -kotiseutuportaali 
* Syväojan Omakotiyhdistys ry 
* Seutulan Kyläyhdistys ry
Suomen viranomaisten kielisäännökset

**Suomen viranomaisten kielisäännökset** ovat kielilakiin kirjattuja säännöksiä julkishallinnossa sisäisesti käytettävästä kielestä. Kielilain muodollisesti tasapuolinen suhtautuminen suomen ja ruotsin kieliin loppuu käsiteltäessä viranomaisten sisäistä kieltä. Säännösten käytännön vaikutus on se, että valtion keskushallinnon kielenä on suomi. Laki antaa mahdollisuuden käyttää ruotsia tai muuta kieltä, mikäli se on tarkoituksenmukaista. Sama koskee lainsäädäntötyötä. Oikeus ruotsinkieliseen kirjeenvaihtoon on kuitenkin taattu laitoksille, joilla ei ole todennäköisesti kykyä työskennellä molemmilla kielillä.

Viranomaisten sisäisenä kielenä on virka-alueen enemmistön kieli, jollei jonkin muun kielen käyttäminen ole tarkoituksenmukaisempaa. Viranomaisten kirjeenvaihto käydään suomeksi, jos eivät molemmat osapuolena olevat virastot ole yksikielisesti ruotsinkielisiä. Kunnille ja oppilaitoksille valtion viranomaisten on lähetettävä kirjeensä kunnan enemmistön kielellä tai oppilaitoksen kielellä. Kaksikielisten viranomaisten ja kuntien on hallintoasian ratkaisuun tarkoitettua lausuntoa antaessaan annettava lausuntonsa asian käsittelykielellä.
Kaksikielisen kunnan valtuuston kokouskutsu ja pöytäkirja sekä johto- ja muut säännöt on annettava molemmilla kielillä. Muiden toimielinten asiakirjojen kielistä päättää valtuusto.

Lait, asetukset ja viranomaisten oikeussäännöt annetaan molemmilla kielillä. Lakiehdotukset ja vastaavat mietinnöt tehdään valtaosin suomeksi ja niihin liitetään vain ruotsinkielinen tiivistelmä ja säädösteksti. Jos ne koskevat erityisesti maan ruotsinkielistä väestöä tai Ahvenanmaata, on teksti käännettävä kokonaisuudessaan ruotsiksi. Jos lakiehdotus koskee vain maan ruotsinkielistä väestöä tai Ahvenanmaata, se voidaan tehdä ruotsiksi ja varustaa suomenkielisellä tiivistelmällä ja säädöskäännöksellä.

Viranomaisten tiedotus on toteutettava turvallisuutta ja henkeä koskevissa asioissa koko maassa molemmilla kielillä. Muissa asioissa on tiedottaminen hoidettava kaksikielisissä kunnissa molemmilla kielillä. Tiedotteet ja muut vastaavat tekstit voidaan kuitenkin julkaista eri kielillä eri laajuudessa, kunhan molempien kieliryhmien tiedontarve tulee täytetyksi.
Sualocin

**Sualocin** eli **α Del** on Delfiinin tähdistössä sijaitseva seitsenkertainen tähti; komponentit A ja G ovat oikea pari, kun taas loput ovat vain sattumalta samassa suunnassa Maasta katsottuna, eli ne ovat joukko optisia komponentteja. Sualocin on toisin päin luettuna  *Nicolaus*, joka on 1700- ja 1800-luvuilla vaikuttaneen italialaisen tähtitieteilijän Niccolò Cacciatoren etunimen latinallistus. Tähti on meistä noin 240 valovuoden päässä, ja kirkkaudeltaan se on +3,77m. A-komponentti on kirkkaudeltaan +3,9m ja fyysisen parin toinen osapuoli eli G-komponentti vastaavasti +6,4m. Optiset komponentit ovat kirkkaudeltaan +13,4m (α Del B); +11,9m (C); +12,9m (D); +12,6m (E) ja +10,7m (F). 

## Lähteet
Vestra

**Vestra** () on kaupunginosa Vantaan Kivistön suuralueella. Vestra rajautuu osittain Nurmijärveen ja Espooseen. Naapurikaupunginosia Vantaalla ovat Luhtaanmäki, Keimola ja Petikko.

Vestra on harvaa pientaloaluetta. Maisemaa sävyttävät kallioisten mäkien, laajojen metsien, puronjokilaaksojen ja peltoaukeiden vuorottelu. Lepsämänjoki polveilee kaupunginosan läpi ja muodostaa osan sen itä-rajasta. Kaupunginosan etelä- ja länsiosassa on luonnonsuojelu- ja Natura-alueita (Vestran suot, lehdot ja vanhat metsät).

## Lähteet

## Aiheesta muualla
Avrami Smolenskilainen

**Avrami Smolenskilainen** (noin 1172 - 1224) oli pyhittäjä, joka saarnasi erityisesti katumuksesta ja viimeisestä tuomiosta  1200-luvulla.

Hänet vihittiin munkkeuteen Jumalansynnyttäjän luostarissa, runsaan viiden kilometrin päässä Smolenskista, Selišassa. Kilvoiteltuaan yli 30 vuotta luostarissa hän igumenin suostuttelemana otti vuonna 1198 vastaan pappeuden arvon.

Pyhittäjä Avrami Smolenskilainen kuoli noin vuoden 1224 tienoilla vietettyään munkkeudessa 50 vuotta. 

Pyhittäjä Avrami Smolenskilaisen muistopäivä on Suomen ortodoksisessa kirkossa elokuun 21. päivänä.

## Aiheesta muualla

*Pyhittäjä Avrami Smolenskilainen / Ortodoksi.net
Grand Prix 4

**Grand Prix 4** (lyh. *GP4*) on MicroProsen kehittämä ja Infogramesin julkaisema Formula 1 -simulaatiopeli, joka on tähän mennessä viimeisin Geoff Crammondin Grand Prix -sarjan peli. Päivitystä tuli peliä edeltäneeseen Grand Prix 3 -peliin grafiikassa ja ajettavassa kaudessa, joka pelissä on 2001. Pelissä on kaikki kauden 2001 lopussa kilpailleet kuljettajat sekä kaikki kyseisen kauden radat. Kuljettajan valintavalikossa pystyy itse muuttamaan kuljettajan, tallin sekä moottorivalmistajan nimeä.

Peliin on tehty myös modeja, kuten vuosien 1979–2013 modit, sekä GP2 2005 ja 2011, A1GP, Formula BMW, IndyCar, CART 2002, TC 2000, NASCAR -modit.

Lisäksi peliin on saatavilla monia ratoja ja yksittäisiä autoja.

## Alkuperäiset kuljettaja ja tallit
*Ferrari: Michael Schumacher, Rubens Barrichello
*Mclaren-Mercedes: Mika Häkkinen, David Coulthard
*Williams-BMW: Ralf Schumacher, Juan Pablo Montoya
*Benetton-Renault: Giancarlo Fisichella, Jenson Button
*B.A.R-Honda: Jacques Villeneuve, Oliver Panis
*Jordan-Honda: Jean Alesi, Jarno Trulli
*Arrows-Asiatech: Jos Verstappen, Enrique Bernoldi
*Sauber-Petrona: Nick Heidfeld, Kimi Räikkönen
*Jaguar-Coswort: Eddie Irvine, Pedro de la Rosa
*Minardi-Europea: Fernando Alonso, Alex Yoong
*Prost-Acer: Heinz-Harald Frentzen, Tomas Enge

## Vastaanotto ja palkinnot
*GP4* on voittanut BAFTA Interactive Entertainment Awards -palkinnon urheilupelien kategoriassa.

## Aiheesta muualla
*